Lauljatar Mariah Carey käevangus on aastate jooksul olnud palju glamuurseid ja edukaid noormehi, kuid tundub, et kahe lapse ema otsib alati midagi veel enamat. Tuleb välja, et varem miljardäri James Packeriga koos olnud diiva oli kihlatuga koos olles poole jalaga juba uues suhtes.
Üks värvikamaid seiku kihlatute armuloos on see, kui Carey ja Packer olid nautimas puhkust jahil. Armastatuga koos olemine ei takistanud naist aga saatmast uuele ja nooremale mehele seksikaid klõpse. Tema uueks silmarõõmuks oli tol hetkel tema praegune poiss-sõber, tantsija Bryan Tanka, kes on Carey'st 13 aastat noorem.
Nende suhe arenes piltidest aga edasi ja kuus kuud enne kihlumise katkemist olid Carey ja tema uus peika peol siivutult käitunud. Uues videos on näha, et lauljatar istus nooremal mehel ka süles ja nautis pidu. Ühel hetkel on näha, et Carey seelik on kerkinud juba nii kõrgele, et privaatosad paistavad. Tanka päästis oma silmarõõmu aga häbist ja tõmbas seeliku alla.
Carey ja Packer kihlusid 2016. aasta jaanuaris, kuid arvatavasti truudusetuse tõttu lõppes nende suhe sama aasta oktoobrikuus. Carey on aga siiani Tankaga suhtes.